Toiletwoede laat man sterfŉ Man is Maandagoggend in Irene, Pretoria, doodgeslaan omdat hy vermoedelik nie ŉ toilet gespoel het ná hy dit gebruik het nie. Die voorval het in Jan Smutslaan plaasgevind, berig LookLocal Centurion. Na wat verneem word, het ŉ rusie tussen twee Brinant Security-werknemers by die maatskappyhuis waar hulle tuisgaan, uitgebreek. ŉ 43-jarige man het die 55-jarige slagoffer glo herhaaldelik met ŉ baksteen geslaan. Dit wil ook voorkom of die man tydens die voorval met ŉ voorwerp gesteek is. Die slagoffer het halfnaak uit die huis gehardloop en in die straat ineengestort. Netcare911 personeel het die man op die toneel dood verklaar.